Ba za mu yi karyar bullar cutar korona ba a jihar Kogi - Dr Haruna
Duk da matsin lamba, ba za mu yi karyar bullar cutar korona ba a jihar Kogi - Dr Haruna
22 days ago 6587 views by Abdul Rahman Rashid
Kwamishinan lafiya na jihar Kogi, Dr Saka Haruna, ya bayyana cewa, duk da huro wutar da ake yi wa gwamnatin jihar gami da matsin lamba, ba za ta yi karyar bullar cutar korona ba a jihar.
Kwamishinan ya ce duk wata tilastawa da wani matsin lamba, ba zai sa gwamnatin Kogi ta ayyana bullar cutar korona ba alhalin babu cutar a jihar.
Furuncin kwamishinan ya zo ne cikin wata sanarwar da ya gabatar wa manema labarai a ranar Alhamis kamar yadda jaridar Daily Nigerian ta ruwaito.
Dr Haruna ya yi martani dangane da jita-jitar da ke yaduwa a jihar ta cewa ana zargin cutar korona ce ta kassara wasu mutane hudu da suka riga mu gidan gaskiya a cibiyar lafiya ta tarayya da ke Lakwaja, a cikin makon da ya gabata.
A cewarsa, dukkanin masu wannan matsin lamba a jihar, 'yan siyasa ne da ke adawa da gwamnatin jihar mai ci a yanzu.
Ya kara da cewa, a matsayinsa na kwamishinan lafiya a jihar, kuma daya daga cikin mambobi masu kula da cibiyar lafiyar ta Lakwaja, baya ga kasancewarsa jagoran masu lura da annobar korona a jihar, ba ya da masaniyar an samu koda mutum guda da ya kamu da cutar.
A makon nan ne dai gwamnatin jihar Kogi ta ce ta gano tuggun da ake kullawa na neman ta dole sai an shigo da kwayoyin cutar korona cikin jihar ta kowace irin haramtacciyar hanya.
Gwamnatin jihar ta ce wannan yana daya daga cikin makarkashiyar da ake kulla wa na neman sai an tursasawa kowace jiha a fadin Najeriya samun bullar cutar.
KARANTA KUMA: Tallafin rage nauyin bashi: Buhari ya gana da Firai Ministan Pakistan
Sai dai fa gwamnatin ba ta fayyace ainihin masu neman kulla tuggun da zai shuka wannan mummunar badakala ba.
Cikin sanarwar da ya fitar a ranar Talata, kwamishinan yada labarai da sadarwa na jihar, Kingsley Fanwo, ya yi zargin cewa, akwai yunkurin sai lallai an shigo da wannan annoba jihar Kogi.
An samu bullar cutar korona cikin dukkanin jihohin Arewa ta Tsakiya in banda jihar Kogi.
15 hours ago 53032 views
4 hours ago 9013 views
6 hours ago 11608 views
14 hours ago 26080 views
8 hours ago 27233 views
9 hours ago 9188 views
15 hours ago 14840 views
Cutar korona gaskiya ce – Babban malamin Musulunci